**JELGAVAS PILSĒTAS PAŠVALDĪBAS 2013.GADA 26.SEPTEMBRA SAISTOŠO NOTEIKUMU Nr.13-18 „ GROZĪJUMI JELGAVAS PILSĒTAS PAŠVALDĪBAS 2012.GADA 29.NOVEMBRA SAISTOŠAJOS NOTEIKUMOS Nr.12-26 „JELGAVAS PILSĒTAS PAŠVALDĪBAS PABALSTU PIEŠĶIRŠANAS NOTEIKUMI”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums |  Saistošie noteikumi „Grozījumi Jelgavas pilsētas pašvaldības 2012.gada 29.novembra saistošajos noteikumos Nr.12-26 „Jelgavas pilsētas pašvaldības pabalstu piešķiršanas noteikumi”” (turpmāk – saistošie noteikumi) izstrādāti, pamatojoties uz likuma „Par pašvaldībām” 43.panta trešo daļu un Sociālo pakalpojumu un sociālās palīdzības likuma 35.panta ceturto daļu un *Euro* ieviešanas kārtības likuma 31.pantu.Saistošie noteikumi nepieciešami, lai nodrošinātu saistošo noteikumu pielāgošanu *euro* ieviešanai, kā arī precizēt un paplašināt pabalsta profesionālās ievirzes izglītības programmas dalības maksas segšanai saņēmēju loku, kā arī ieviestu jaunu pabalstu pilsētas sabiedriskā transporta braukšanas maksas segšanai bērniem-bāreņiem un bez vecāku gādības palikušajiem bērniem, kā arī pilngadību sasniegušajiem bērniem, kuri mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība). Saistošajos noteikumos precizēta pabalsta ēdināšanai vispārējās izglītības iestādē saņemšanas kārtība. |
| 2. Īss projekta satura izklāsts | Saskaņā ar *Euro* ieviešanas kārtības likuma 31.pantu, saistošajos noteikumos tiek veikta pašvaldības pabalstu skaitlisko vērtību konvertācija uz *euro*.Atbilstoši likuma “[Par pašvaldībām](http://www.likumi.lv/doc.php?id=57255)” 43.panta trešajai daļai, pašvaldība ir tiesīga noteikt kritērijus, kas paredz cita veida materiālās palīdzības vai atbalsta sniegšanu, nodrošinot pašvaldības brīvprātīgo iniciatīvu izpildi.Precizēts un paplašināts pabalsta profesionālās ievirzes izglītības programmas dalības maksas segšanai saņēmēju loks. Precizēta pabalsta ēdināšanai vispārējās izglītības iestādē saņemšanas kārtība. Ieviests jauns pabalsts pilsētas sabiedriskā transporta braukšanas maksas segšanai bērniem-bāreņiem un bez vecāku gādības palikušajiem bērniem, kā arī pilngadību sasniegušajiem bērniem, kuri mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība). |
| 3. Normatīvā akta projekta būtība | Saistošie noteikumi nodrošina normatīvo aktu pielāgošanu *euro* ieviešanai un precizē pabalsta profesionālās ievirzes izglītības programmas dalības maksas segšanai saņēmēju loku un nodrošina braukšanas maksas atvieglojumus pilsētas sabiedriskā transportā bērniem-bāreņiem un bez vecāku gādības palikušajiem bērniem, kā arī pilngadību sasniegušajiem bērniem, kuri mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība). |
| 4. Informācija par plānoto projekta ietekmi uz budžetu | Saistošo noteikumu pielāgošanai *euro* ieviešanai nav nepieciešami papildus naudas līdzekļi. Saistošajos noteikumos paredzēto pasākumu īstenošanai finansējums tiks paredzēts 2014.gada budžetā. Pabalstam profesionālās ievirzes izglītības programmas dalības maksas segšanai bērniem no aizbildņu ģimenēm 2014.gadā tiks paredzēti naudas līdzekļi 1024,56 *euro* (8 bērni x 14,23 *euro* x 9 mēneši).Pabalstam pilsētas sabiedriskā transporta braukšanas maksas segšanai bērniem-bāreņiem un bez vecāku gādības palikušajiem bērniem, kā arī pilngadību sasniegušajiem bērniem, kuri mācās kādā no Izglītības likumā noteiktajām izglītības pakāpēm (pamatizglītība, vidējā izglītība, augstākā izglītība) tiks paredzēti naudas līdzekļi 2013.gadā Ls 1805,60 (148 bērni x 61 diena x 2 braucieni dienā vidēji x Ls 0,10 biļetes cena).Saistošo noteikumu izpildei nav nepieciešams veidot jaunas institūcijas vai jaunas amata vietas.  |
| 5. Normatīvā akta ietekme uz sabiedrību | Tiks nodrošināta iespēja bērniem no aizbildņu ģimenēm apgūt profesionālās ievirzes izglītības programmas, kā arī bērniem-bāreņiem un bez vecāku gādības palikušajiem bērniem, kā arī pilngadību sasniegušajiem bērniem izmantot bez maksas pilsētas sabiedrisko transportu.Tiks veicināta audžuģimeņu kustība un ārpusģimenes aprūpes pakalpojumi.  |
| 6. Informācija par administratīvajām procedūrām | Saistošie noteikumu izpildi nodrošinās Jelgavas pilsētas pašvaldības iestāde ”Jelgavas sociālo lietu pārvalde” (turpmāk - JSLP).Persona JSLP administratīvo aktu var apstrīdēt Jelgavas pilsētas domē. |
| 7. Informācija par konsultācijām ar sabiedrības pārstāvjiem | Saistošo noteikumu projekts konceptuāli apspriests Jelgavas pilsētas domes Sociālo lietu konsultatīvajā komisijā. |
| 8. Sabiedrības informēšana par normatīvo aktu | Saistošie noteikumi tiks publicēti oficiālajā izdevumā „Latvijas Vēstnesis”, Vides aizsardzības un reģionālās attīstības ministrijas mājas lapā, portālā [www.likumi.lv](http://www.likumi.lv), Jelgavas pilsētas pašvaldības mājas lapā [www.jelgava.lv](http://www.jelgava.lv/). |

Jelgavas pilsētas domes priekšsēdētājs A.Rāviņš